Trogonoptera

Trogonoptera ialah genus kupu-kupu sayap burung dari hutan hujan Semenanjung Melayu-Thai, Borneo, Natuna, Sumatera, Palawan, dan kebanyakan pulau kecil di barat Sumatera. Ukurannya yang besar dan warna yang menyilau membuatkannya sangat dihargai oleh para penghimpun.

Penerangan 
Terdapat sekurang-kurangnya tiga teori kenapa kupu-kupu ini ada tanda berlainan pada sayapnya: (1) bentuk tombak hitam atau hijau melintangnya memimik duri tajam; (2) bentuk tombak hijaunya memimik corak penyamaran daun pakis apabila kupu-kupu ini rehat; (3) ketika terbang, tanda hitam dan hijaunya memimik bulu pelepah burung bunga yang terbang. Tiga spesies burung bunga di Borneo dijumpai dalam habitat yang sama seperti sayap burung Rajah Brooke, yang ditemukan dari tanah pamah berhutan lebih 2.000 m di Gunung Kinabalu. Sebilangan pemerhati mendapati kesemua kupu-kupu sayap burung Borneo sangat besar hinggakan mudah disalahkan dengan burung yang terbang. 

Seekor burung yang memburu serangga sepertinya tidak akan menyerang burung untuk makan. Sekiranya corak sayap kekupu ini memimik bulu pelepah burung bunga, jadi ia mungkin suatu kes bagi lingkungan kemimikan Muller kerana kedua-dua spesies mempunyai sayap yang dilitupi corak bak duri. Tambahan lagi burung bunga ini terlindung kerana paruhnya besar dan kupu-kupunya kerana ia beracun. Warna biru yang berevolusi pada Trogonoptera brookiana rupa hecata dan Trogonoptera trojana mungkin dijelaskan dengan keberadaan murai gajah di habitatnya.

Spesies 
Dua spesies telah dikenal pasti dalam genus ini:

 Trogonoptera brookiana – sayap burung Rajah Brooke (kupu-kupu Rajah Brooke)
 Trogonoptera trojana – sayap burung Palawan

Rujukan